Arabische Sproch

De arabische Sproch (houcharabisch , , oder aa ) is, wenn ma af d modeana Sprecherzoln u d Vabreitung schaugt, de greaßt semitische u de allergreaßa afroasiatische Sproch za gleichn Zeit, un aa oane vo de segs Amtssprochna vo da UNO. A Arabisch wead schetzungsweis vo 320 Million Menschn ois Muadasproch gredd und vo weidan 60 Milliona ois a Zwoatsproch. Duach sei Roin ois a Sakral-, Kanzlei- u Kultursproch hod se s Arabische iwa d Zeit zer aner Wejtsprochn asgfiamt. In Middloita is s aa intanazional a Wissnschaftssproch gwen, u zen Toal iwa s Hebräisch i s Lateinisch iwasetzt woan. Mim Arabischn san, wia mim Deitschn, mearane grammatisch distinkte Sprochfurma gmoant, de woa relativ stoak miranand vawandt san; oiso ebs wos ma aa an Sprochzweig nenna kannt. De modeane arabisch Standardsproch is, wia s "Mittelarabisch", aus m klassischn Arabischn bakumma, vo da Sproch van Koran und da Dichtung, und untascheidd se relativ stoak vo de modeana arabischn Dialektt. Ner es Maltesisch hod se vom Hocharabischn emanzipirn kinna u steaht zen Maghribinischn a bissl wia s Zimbrisch zen Boarischn. Oa Untaschiid zwisch em Oithouchdeitsch un em klassischn Arabisch is, dah ma von Oithouchdeitsch meara wia blouß oan Dialekt gschrim hod; a ondana, daß s klassisch Arabisch fia d modeana Standardsproch von Arabischn oiwei nuh meara guit ois wia es Oithouchdeitsch fia s modeana Standarddeitsch.
Asdeanung.
Ois a Amtssproch guit s Arabisch af da ganzn Arabischn Hoibinsla – seit 2018 mid Asnam vo Israel -, z Egyptn, Sudan, un i ganz Noadafrika einschliaßle Mauretania. Feana is a Amtssproch af d Komorn, z Somalia, Eritrea, Dschibuti u Tschad, wo owa d mearan durtn koa Arabisch ned ois Muettasproch ned ren toan. In Israel hod s Arabisch in Nationalitätengsetz 2018 an Sondastatus kriagt. De Amtlich Sproch is generej es Modeana Houcharabisch.
Wei d Sproch fia aso vui Stootn guit u se de Dialekt u d Kontaktsprochn a recht untaschein, git s natiale aa i d da Standardsproch Untaschid i da Terminologie un i d Weata, a bisl aso wia de lexikalischn Untaschid ban estarreichischn, ban schweizarischn u ban bundesdeitschn Deitsch, z. B., daß ma bspw. vaschidne Moanetsnamma hod, blouß aweang meara hoit. In effentlicha Raum is in Mindlichn aso, daß assa in iwasetztn Sochn, in Pedagogischn, offizielln oda religjesn Kontext d Houchsproch enda seltn is. De ganzn Untahoitungsmedia wia d Seria, d Komedia un ondana Film san vo deastweng aa oisamt af Dialekt. U zwengs de ganzn Dialektprodukziona un Sendunga as Egyptn u Syria vastenga aa vui Arabisch-Sprecha 'vo ganz weit weg' an Kairena und an syrisch-arabischn Dialekt recht guat...
Dialekt.
De gnennta Houchsproch stenga heit de neiarabischn Dialektt gengiwa, de wo ma i de oanzelna Regiona redt. De regionoje Glidarung vo d Dialekt is in ebba wia foigt:
De Eitoalung vo d Dialektt is owa aa a bisl a Kompromiß vo oana regionoin un oana meara historischn Glidarung, wia bspw. bei "pre-Hilalische Dialekt", wei de Dialektt in bstimte Regiona gwisse Gmoasamkeitn asgfiamt hom, z. B. hom de ganzn maghribinischn resp. westarabischn Dialektt in "Imperfekt" a n-Prefix i da 1.Sg. u hom a i da phonetischn Entwicklung u ban Wuatschatz aa vui Gmoasamkeitn. Historisch genga di westarabischn Dialekt owa af ganz vaschinane Eiwondarunga vo vaschinan arabischn Sprechagruppn zrugga. Da gnennta Konflikt i da Klassifikazion vo gleichzeite regionoja Gmoasomkeit u heterogena Zammasetzung zoagt si bsundas bei de aso ghoaßenen "Kolonialdialekt", wia den Maghrebinischn.
Mim Schreim von Dialekt is aa abisl vagleichboa wia ba ins; es git bspw. d foingadn arabische Dialekt-Wikipedias:
Literatua.
Iwablicksdoastellunga u Generells
Dialektiwablick
Grammatik
Lernbiacha
Weatabiacha
Dialektweatabiacha